จงสรุปบทความเรื่อง "การกู้ยืมเงิน" ให้หน่อยค่ะ
การกู้ยืมเงิน  การกู้ยืมเงิน

         ความหมาย :
              การกู้ยืมเงินและสัญญาอย่างหนึ่งซึ่งเกิดจากบุคคลใดบุคคลหนึ่ง ซึ่งเรียกว่า “ผู้กู้” มีความต้องการจะใช้เงินแต่ตนเองมีเงินไม่พอหรือมีเงินไปขอกู้ยืมจากบุคคลอีกคนหนึ่งเรียกว่า “ผู้ให้กู้” และผู้กู้ตกลงจะใช้คืนภายในกำหนดเวลาใดเวลาหนึ่งการกู้ยืมจะมีผลสมบูรณ์ก็ต่อเมื่อมีการส่งมอบเงินที่ยืมให้แก่ผู้ที่ยืมในการกู้ยืมนี้ ผู้ให้กู้จะคิดดอกเบี้ยหรือไม่ก็ได้
               ตัวอย่าง นายดำ ต้องการซื้อรถราคา 150,000 บาทแต่นายดำไม่มีเงิน นายดำจึงไปขอยืมเงินจากนายแดง โดยตกลงจะใช้คืนภายใน 1 ปีนับตั้งแต่วันที่กู้ยืม ดังนั้นเมื่อครบกำหนด 1 ปีแล้ว นายดำ (ผู้กู้)ต้องใช้เงินคืนให้แก่นายทองแดง

         ดอกเบี้ย :
               ในการกู้ยืมเงินกันนี้ เพื่อป้องกันมิให้นายทุนบีบบังคับคนจนกฎหมายจึงได้กำหนดอัตราดอกเบี้ยขั้นสูงสุดที่ผู้ให้กู้สามารถเรียกได้ว่าต้องไม่เกินร้อยละ 15 ต่อปี คือร้อยละ 1.25 ต่อเดือน (เว้นแต่เป็นการกู้ยืมเงินจากบริษัทเงินทุนหรือธนาคารซึ่งสามารถเรียกดอกเบี้ยเกินอัตราดังกล่าวได้ตาม พ.ร.บ.ดอกเบี้ยเงินให้กู้ยืมของสถาบันการเงิน)ถ้าดอกเบี้ยเกินอัตราดังกล่าวถือว่าข้อตกลงเรื่องดอกเบี้ยนั้นเป็นอันเสียไปทั้งหมดคือไม่ต้องการใช้ดอกเบี้ยกันเลยและผู้ให้กู้อาจมีความผิดทางอาญาฐานเรียกดอกเบี้ยเกินอัตราด้วยคือ อาจต้องระวางโทษจำคุกไม่เกิน 1 ปี หรือปรับไม่เกิน 1,000 บาทหรือทั้งจำทั้งปรับ ตาม พ.ร.บ. ห้ามเรียกดอกเบี้ยเกินอัตรา พ.ศ. 2495

         หลักฐานการยืม :
               ในการตกลงทำสัญญากู้ยืมเงินนั้น ถ้าหากว่ากู้ยืมกันเป็นจำนวนเงินเล็กน้อยไม่เกิน 50 บาท กฎหมายไม่ได้บังคับว่าต้องทำหลักฐานเป็นหนังสือแสดงถึงการกู้ยืมหรือทำสัญญาไว้ต่อกัน เช่น ยืมเงิน 20 บาท หรือ 30 บาทแล้วแต่พูดจาตกลงกันก็พอ แต่ถ้าหากว่ากู้ยืมเป็นจำนวนเกินกว่า 50 บาทต้องทำหลักฐานแห่งการกู้ยืมเป็นหนังสือสัญญากู้ไว้ต่อกันเพื่อจะได้ใช้หลักฐานในการฟ้องร้องบังคับคดีในกรณีที่ไม่ปฏิบัติตามสัญญาในหลักฐานแห่งการกู้เป็นหนังสือดังกล่าวนี้ต้องมีข้อความแสดงว่าได้กู้ยืมเงินเป็นจำนวนเท่าใดมีกำหนดใช้คืนเมื่อใด และที่สำคัญจะต้องมีการลงลายมือชื่อผู้กู้
          ตัวอย่างหลักฐานการกู้ยืมเงิน
               ข้าพเจ้า นายดำได้กู้ยืมเงินจากนายสมศักดิ์เป็นจำนวน 3,000 บาท (สามพันบาท) เมื่อวันที่ 27 มิถุนายน 2530 มีกำหนดใช้คืนภายใน 1 ปี ดอกเบี้ยร้อยละ 15 ต่อปี
ลงชื่อ ดำผู้กู้
               หากว่าในขณะกู้ยืมเงินกันแต่มีการตกลงรับเอาสิ่งของแทนจำนวนเงินที่กู้ยืมกันนั้นต้องคิดราคาของตลาดของสิ่งนั้นเป็นจำนวนเงินที่กู้จริงนั้น เช่นมีการตกลงกู้ยืมเงินกัน 500 บาท แต่มีการตกลงให้รับข้าวสารแทน 2 กระสอบซึ่งในขณะนั้นข้าวสารกระสอบละ 150 บาท ดังนั้นเราถือว่ามีการกู้ยืมเงินกันจริงเพียง 300 บาทเท่านั้น

           อายุความ :
               การฟ้องร้องเรียกเงินตามสัญญากู้จะต้องกระทำภายในกำหนดอายุความซึ่งกฎหมายกำหนดไว้ว่าจะต้องฟ้องภายใน 10 ปี นับแต่วันที่ถึงกำหนดชำระคืน
             ตัวอย่างแดง กู้ยืมเงินดำเมื่อ 27 มิถุนายน 2530 จำนวน 10,000 บาท เป็นเวลา 1 ปีดังนั้นหนี้รายนี้ถึงกำหนดในวันที่ 27 มิถุนายน 2531 ผู้ให้กู้ต้องฟ้องเรียกเงินที่กู้ยืมคืน ภายใน 27 มิถุนายน 2541

             ข้อควรระมัดระวังในการกู้ยืม
              (1) อย่าได้ลงลายมือชื่อในกระดาษเปล่าเป็นอันขาด
              (2) อย่าได้นำโฉนดไปให้เจ้าหนี้ยึดถือไว้เป็นประกัน
              (3) จะต้องนับเงินให้ถูกต้องครบถ้วนตามสัญญา
              (4) ผู้ยืมต้องเขียนตัวเงินเป็นตัวหนังสือด้วย
              (5) สัญญาที่กู้ต้องทำอย่างน้อย 2 ฉบับ โดยให้กู้ยึดถือไว้ฉบับหนึ่งและให้ผู้ให้กู้ยึดถือไว้อีกฉบับหนึ่ง
              (6) ในสัญญากู้ควรมีพยานฝ่ายผู้กู้ลงลายมือชื่อเป็นพยานอย่างน้อย 1 คน

          ข้อปฏิบัติในการชำระเงิน :
               เมื่อผู้กู้นำเงินไปชำระไม่ว่าจะเป็นการชำระทั้งหมดหรือบางส่วนก็ตามผู้กู้ควรทำอย่างใดอย่างหนึ่งดังต่อไปนี้มิฉะนั้นจะอ้างยันผู้ให้กู้ว่าชำระเงินกู้ให้เขาคืนแล้วไม่ได้

          สิ่งที่ผู้กู้ควรกระทำเมื่อชำระเงินคือ
               (1) รับใบเสร็จรับเงินหรือหนังสือที่มีข้อความว่าได้ชำระเงินที่กู้มาแล้วทั้งหมดหรือเพียงบางส่วนและมีลายเซ็นผู้ให้กู้กำกับไว้ด้วย
               ตัวอย่าง ข้าพเจ้า นายสมศักดิ์ ร่ำรวยทรัพย์ได้รับเงินคืนจาก นายดำ เกิดมาก ผู้กู้เป็นจำนวน 5,000 บาท                                              
           ลงชื่อ สมศักดิ์ ร่ำรวยทรัพย์
ผู้ให้กู้
                                                                             27 มิถุนายน 2530
              (2) รับหนังสือสัญญากู้เงินที่ได้ทำไว้แก่ผู้ให้กู้คืนมาในกรณีที่ชำระเงินครบตามจำนวนเงินที่กู้
              (3) มีการบันทึกลงในสัญญากู้ว่าได้นำเงินมาชำระแล้วเท่าไรและให้ผู้ให้กู้ต้องเซ็นชื่อกำกับไว้ทุกครั้งที่มีการชำระเงินจึงจะอ้างยันได้ว่าได้ชำระเงินไปแล้ว   เผยแพร่เมื่อ วันศุกร์, 11 พฤศจิกายน 2559 13:46
การกู้ยืมเงินซึ่งเกิดจากผู้กู้ มีความต้องการใช้เงิน แต่ตนเองมีเงินไม่พอหรือไปขอกู้ยืมจากผู้ให้กู้ และผู้กู้ตกลงจะใช้คืนภายในกำหนดเวลา การกู้ยืมจะมีผลสมบูรณ์ก็ต่อเมื่อมีการส่งมอบเงินที่ยืมให้แก่ผู้ที่ยืมในการกู้ยืม ผู้ให้กู้จะคิดดอกเบี้ยหรือไม่ก็ได้
ในการกู้ยืมเงิน เพื่อป้องกันมิให้นายทุนบีบบังคับคนจน กฎหมายได้กำหนดอัตราดอกเบี้ยขั้นสูงสุดที่ผู้ให้กู้สามารถเรียกได้ว่า ต้องไม่เกินร้อยละ 15 ต่อปี คือ ร้อยละ 1.25 ต่อเดือน เว้นแต่เป็นการกู้ยืมเงินจากธนาคาร ซึ่งสามารถเรียกดอกเบี้ยเกินอัตราได้ตาม พ.ร.บ.ดอกเบี้ยเงินให้กู้ยืมของสถาบันการเงิน ถ้าดอกเบี้ยเกินอัตรา ถือว่าข้อตกลงเรื่องดอกเบี้ยเป็นอันเสียไปทั้งหมดคือ ไม่ต้องการใช้ดอกเบี้ยกันเลยและผู้ให้กู้มีความผิดทางอาญา ฐานเรียกดอกเบี้ยเกินอัตรา อาจต้องระวางโทษจำคุกไม่เกิน 1 ปี หรือปรับไม่เกิน 1,000 บาทหรือทั้งจำทั้งปรับ ตาม พ.ร.บ. ห้ามเรียกดอกเบี้ยเกินอัตรา พ.ศ. 2495
ในการตกลงทำสัญญากู้ยืมเงิน หากกู้ยืมเป็นจำนวนเงินไม่เกิน 50 บาท กฎหมายไม่ได้บังคับว่าต้องทำหลักฐานเป็นหนังสือแสดงถึงการกู้ยืม แต่หากกู้ยืมเป็นจำนวนเกินกว่า 50 บาทต้องทำหลักฐานแห่งการกู้ยืมเป็นหนังสือสัญญากู้ไว้ต่อกัน เพื่อใช้เป็นหลักฐานในการฟ้องร้องบังคับคดีในกรณีที่ไม่ปฏิบัติตามสัญญา ในหลักฐานแห่งการกู้ต้องมีข้อความแสดงว่าได้กู้ยืมเงินเป็นจำนวนเท่าใด มีกำหนดใช้คืนเมื่อใด และต้องลงลายมือชื่อผู้กู้ การฟ้องร้องเรียกเงินตามสัญญากู้ จะต้องกระทำภายในกำหนดอายุความ ซึ่งกฎหมายกำหนดไว้ว่า จะต้องฟ้องภายใน 10 ปี นับแต่วันที่ถึงกำหนดชำระคืน
ข้อควรระมัดระวังในการกู้ยืม
(1) อย่าลงลายมือชื่อในกระดาษเปล่า
(2) อย่านำโฉนดไปให้เจ้าหนี้ยึดไว้เป็นประกัน
(3) ต้องนับเงินให้ถูกต้องครบถ้วนตามสัญญา
(4) ผู้ยืมต้องเขียนตัวเงินเป็นตัวหนังสือด้วย
(5) สัญญาที่กู้ ต้องทำอย่างน้อย 2 ฉบับ โดยผู้กู้ยึดถือไว้ฉบับหนึ่งและผู้ให้กู้ยึดถือไว้อีกฉบับหนึ่ง
(6) ในสัญญากู้ควรมีพยานฝ่ายผู้กู้ลงลายมือชื่ออย่างน้อย 1 คน
ข้อปฏิบัติในการชำระเงิน เมื่อผู้กู้นำเงินไปชำระ ควรทำอย่างหนึ่งอย่างใด มิฉะนั้นจะอ้างว่าผู้ให้กู้ชำระเงินกู้ให้เขาคืนแล้วไม่ได้ ซึ่งสิ่งที่ผู้กู้ควรกระทำเมื่อชำระเงินคือ
(1) รับหนังสือที่มีข้อความว่าได้ชำระเงินที่กู้มาทั้งหมดหรือบางส่วนและมีลายเซ็นผู้ให้กู้กำกับไว้ด้วย
(2) รับหนังสือสัญญากู้เงินที่ได้ทำไว้แก่ผู้ให้กู้คืนมาในกรณีที่ชำระเงินครบตามจำนวนเงินที่กู้
(3) มีการบันทึกลงในสัญญากู้ว่า ได้นำเงินมาชำระแล้วเท่าไร และให้ผู้ให้กู้เซ็นชื่อกำกับไว้ทุกครั้งที่มีการชำระเงิน จึงจะอ้างได้ว่าได้ชำระเงินไปแล้ว
ประมวลกฎหมายแพ่งและพาณิชย์,กฎหมายกู้ยืม-ยืมใช้คงรูป-ยืมใช้สิ้นเปลือง